Sporvejsmuseet anlægges og drives af medlemmer af Sporvejshistorisk Selskab på frivillig og ulønnet basis.<ref name="Christensen 70" /> Enkelte af de frivillige medarbejdere arbejder også med [[kollektiv trafik]] til daglig, men generelt kommer de fra alle samfundslag.<ref name="længste" /><ref>Søren Johansen i Carstensen m.fl., s. 56.</ref> Der er aktivitet året rundt, og i løbet af et år præsterer de omkring 170 medarbejdere, hvad der svarer til 30-35 fuldtidsstillinger.<ref>Mikael Lund i Christensen og Hørsted, s. 3.</ref>''Ved årsskiftet'' af Mikael Lund. BYtrafik 1/2022, s. 3 Arbejdsopgaverne varierer bredt. Der er naturligvis kørsel med sporvogne og busser samt restaureringen og vedligeholdelsen af dem. Men der er også ting som vedligeholdelse af spor og ledninger, pasning af grønne områder, fjernelse af skrald, opbygning af udstillinger, sortering af arkivalier og administration. Visse arbejdsopgaver, blandt andet brolægning og opførelse af nye bygninger, varetages dog af eksterne firmaer mod betaling.<ref>[http://www.hauerslev.com/nyheder/2018/sporvej/ny_index.htm ''Tidsmaskinen i Skoven''] af Thomas Hauerslev. Hauerslev.com, 20. juni 2018. Besøgt 27. juni 2018.]</ref><ref>Christensen og Hørsted, s. 62-65.</ref>
Historie Foreninger Organisationer